Die uitnemendheid van Jesus - Hoekom is gebed belangrik?
Jesus het vir hulle 'n gelykenis vertel om duidelik te maak dat 'n mens altyd moet aanhou bid sonder om moedeloos te word.
Een van die maniere wat Jesus mense se denke probeer verander, is deur verhale - gelykenisse. Hierdie verhale was meestal baie opsetlik vertel. Ander kere lyk dit asof dit minder opsetlik is. In daardie gevalle verduidelik Jesus vir die mense hoe die Koninkryk werk. Wanneer dit blyk dat hulle nie verstaan nie, vertel Hy dan 'n storie.
Hierdie is nie een van daardie gevalle nie.
Hier praat Jesus baie opsetlik oor gebed. Lukas sê Jesus wil vir hulle verduidelik hoe belangrik gebed is.
Dis in hierdie oomblikke dat ek wens ek was daar in die tyd van Jesus. Hoe het sy gesig gelyk? Lukas sê dat Jesus wil hê ons moet bid sonder om moedeloos te word.
Ek dink Hy was dalk ernstig daaroor. Die Griekse woord vir "moedeloos" wat hier gebruik word se oorsprong het 'n paar betekenisse, waarvan een is om swak te wees. Wanneer mens so na die teks kyk sal dit eerder sê dat Jesus nie wil hê ons moet swak wees nie.
Hoekom eerder "swak" as "moedeloos"?
Die verhaal wat Jesus gaan vertel om te praat oor die belangrikheid van gebed is een wat vol magsmisbruik is.
Kom ons lees die res van die verhaal saam. Let op die twee karakters in die teks. 'n Regter en 'n vrou.
Hy het gesê: "In 'n sekere stad was daar 'n regter wat geen eerbied vir God of agting vir 'n mens gehad het nie.
En in dieselfde stad het 'n weduwee gewoon wat hom herhaaldelik kom vra het: 'Doen aan my reg in my saak teen my teenparty.'
'n Tyd lank wou hy nie, maar later het hy vir homself gesê: Vir God het ek wel geen eerbied nie, en aan 'n mens steur ek my nie,
maar aangesien hierdie weduwee so aanhou om my lastig te val, sal ek haar in haar regsaak help, anders kom klap sy my op die ou end ook nog."
Toe sê die Here: "Hoor wat sê die onregverdige regter.
Sal God dan nie aan sy uitverkorenes, wat dag en nag tot Hom roep, reg doen nie? Sal Hy hulle lank laat wag?
Ek sê vir julle: Hy sal hulle help, en gou ook! "Maar sal die Seun van die mens by sy koms nog geloof op die aarde vind?"Ek sê vir julle: Hy sal hulle help, en gou ook! "Maar sal die Seun van die mens by sy koms nog geloof op die aarde vind?"
Ek sê vir julle: Hy sal hulle help, en gou ook! "Maar sal die Seun van die mens by sy koms nog geloof op die aarde vind?"
Die een karakter in hierdie verhaal, die vrou, soek geregtigheid by 'n regter. In die bybelse tyd sou dit dui op magteloosheid. Sy het nie 'n man wat haar saak kan verteenwoordig nie. Sy moet dit self doen.
Die ander karakter is die regter. Hy word uitgebeeld as magsbehep. Die weerlose vrou kom vra hom gereeld om reg aan haar te doen. Hy is iemand wat volgens die verhaal van Jesus nie respek het vir God of mens nie.
Dis 'n ander belangrike tema in die teks: respek.
Een van die maniere om hierdie teks te verklaar is om te sê dat Jesus vir ons wil leer dat maak nie saak hoe magteloos ons is nie, ons kan steeds bid.
Jesus leer vir ons dat om in uitnemendheid te leef beteken om dat jy moet bid wanneer jy besef jy is meer as net swak. Jy moet bid selfs as jy voel asof nie jou saak sal verteenwoordig nie.
Ons as kinders van God is egter gelukkig genoeg om Iemand te hê wat altyd vir ons intree. Iemand wat altyd ons saak hanteer. Sy naam is Jesus Christus. Hy is lief vir ons, en wil ons help om te verstaan dat die God wat ons liefhet nie een is wat ons onregverdug gaan hanteer nie, maar juis geliefd.
Voel jy swak vandag? Asof niemand jou hoor nie?
God hoor jou, en deur Jesus kan jy weet dat Hy jou altyd sal hoor.
Anders as 'n regter wat nie geregtigheid soek nie, is God een wat geregtigheid gee - veral aan die magteloses onder ons.
Het jy al by gebid in uitnemendheid in die oomblikke wat jy totaal magteloos is? Wanneer jy dit doen, dink aan die een wat vir ons almal gesterf het - Jesus Christus. Hy was by magte om van die kruis af te klim, maar het nie. Hy is die Seun van God, en Hy is die een wat ons saak by die Vader hanteer.
Ek wonder soms wat Jesus se gesigsuitdrukking was wanneer Hy verhale vertel het. Miskien moet ons meer fokus op die gesigsuitdrukking wat Hy vir ons wil hê. Een van vrede - veral met God die Vader.
Die uitnemendheid van Jesus - Matteus 9:14-16
Jesus antwoord hulle: "Kan die bruilofsgaste dan treur solank die bruidegom nog by hulle is? Maar daar kom 'n tyd wanneer die bruidegom van hulle weggeneem sal word, en dan sal hulle vas.
"Niemand lap tog ou klere met ongekrimpte materiaal nie, want die nuwe lap skeur die klere nog verder, en die gat word net groter.
Die uitnemendheid van Jesus - Matteus 18: 15-17
Probeer weer met mense!
​En as hy na hulle nie luister nie, sê dit vir die gemeente. As hy ook na die gemeente nie luister nie, moet jy hom as 'n heiden en 'n tollenaar behandel.
Jesus het altyd weer probeer met mense. In hierdie paar verse sien ons dat Jesus praktiese riglyne gee vir hoe ons as gelowiges met mekaar moet omgaan wanneer ons verkeerd teenoor mekaar optree.
In hierdie verduideliking van Jesus is daar twee partye. Die een wat verkeerd opgetree het, en die een wat dit ontvang het.
Een van die lesse van uitnemendheid wat ons hier leer is dat die een wat die verkeerde optrede ontvang het alles in sy vermoë moet doen om die ander persoon terug te wen. Ons sal bietjie later na die laaste sin kyk waarin Jesus verwys daarna dat die persoon soos 'n tollenaar behandel moet word.
Jesus verwys hier na verskillende stappe wat gevolg moet word, elkeen vra bietjie meer inspanning as die vorige een.
Die eerste een is om alleen met jou broer te gaan gesels. Daar is geen beter illustrasie hier as die kerk en die politiek nie.
Dis daar waar die humeure soms hoog kan loop. Jare gelede het ek 'n reeks gekyk oor die lewe van John Adams, die tweede president van die VSA. Nog voordat hy president was, het Benjamin Franklik hom tereg gewys oor sy opstrede in 'n publieke ruimte waar hy met iemand verskil het en persoonlik geraak het in sy optrede.
Hy praat met hom oor die kuns van kommunikasie. Benjamin Franklin sê dan vir hom dat dit heeltemal normaal is om iemand in die privaat te beledig, en dat hulle jou selfs daarvoor sal bedank. Wanneer jy dit egter in die publiek doen is dit vir hulle bykans onmoontlik om nie hulself te verdedig nie.
​Sy woorde het my al telke male as predikant en leier gelei om dieselfde te doen.
Jesus se woorde is waar, en het 'n groot kans om verkeerde optrede op te klaar. Begin by 'n persoonlike gesprek. Na 'n persoonlike gesprek is die kant amper 100% (nie statisties bewysbaar nie) dat jy en die ander persoon die probleem sal opklaar.
Om alleen met iemand te gaan praat vra opoffering. Dis altyd makliker om of te skinder oor die saak of om mekaar in die publiek (soos Facebook) met spreekwoordelike modder te bestook.
Indien nie, is dit die volgende stap. Jesus se volgende opdrag is dan om iemand saam met jou te neem en die verkeerde gedrag weer te probeer aanspreek. Ook dit vra opoffering.
Kom ons skets die prentjie deur 'n dialoog:
Koos: Jong, Gert. Ek wil hê jy moet saammet my gaan praat met iemand oor sy verkeerde gedrag teenoor my.
Gert: Hello, Koos. Met wil jy gaan praat?
Koos: Sommer met ou Klaas.
(Apologie vir die ou Afrikaanse name. Hulle tik so lekker)
Gert (verbaas): Oooooo. Is dit oor daardie onsmaaklikheid die ander dag?
Koos: Ja man. Ek het al met hom gepraat en hy wil nie na die saak kyk soos ek nie.
(Gert het nou 'n opsie, gegrond op menslike gedrag. Hy kan vir Koos herinner dat hy ook net 'n mens is en hom WYS OP SY MOONTLIKE OORTREDING WAT KLAAS SE VERKEERDE GEDRAG UITGELOK HET)
Gert: Koos, ek dink ons moet gou praat. Ek dink nie jy het die saak so goed verstaan soos Klaas nie. Ek dink jy hom uitgelok...
Op hierdie stadium hoop ek jy sien waarheen hierdie dialoog beweeg: Dit gaan hier oor die feit dat wanneer jy met iemand gaan praat om saam met jou te gaan om die verkeerde gedrag aan te spreek, jy dalk bewys raak van jou eie verkeerde gedrag.
Wanneer jy bewus raak van jou eie verkeerde gedrag, moet jy die opoffering maak om self ook te verander voordat jy weer probeer om die ander een se verkeerde gedrag aan te spreek.
Hopelik met die tweede ontmoeting sal die lug gesuiwer word.
Wel dan sê Jesus jy moet die persoon soos 'n tollenaar behandel.
Hoe het Jesus tollenaars behandel?
Met baie LIEFDE! Met ekstra liefde. Hy wou by hulle gaan eet. Hy het hulle probeer intrek in alles wat Hy gedoen het.
Wat vra Jesus van ons wanneer iemand ons verkeerd behandel het en glad nie wil verander nie? Behandel hulle asof hulle selfs meer belangrik was as voorheen.
Dis die uitnemendheid van Jesus. Hu hou altyd aan met alle mense. Hy probeer altyd weer, en daarom moet ek en jy ook.